stanford-oval/wikipedia huggingface dataset:
אימה שחורה על הריין
רקע > חיילים שאינם אירופאים

הכוחות הראשונים הלא אירופאיים שהגיעו לגרמניה היו חיילים מכוחות המשלחת הסיאמיים שהגיעו לנוישטט בדצמבר 1918. אולם נוכחותם שנמשכה עד יולי 1919 לא עוררה סערה גדולה. דאגות הועלו לגבי בואם של כוחות אפריקאים לריינלנד. תחילה הגיע גדוד ממדגסקר, ואחר כך היחידה הסנגלית הראשונה במאי 1919. הגנרל מנגין יצא מגדרו להבטיח כי יחידות אפריקאיות יוצבו כחלק מכוח הכיבוש בריינלנד. מכיוון שהצרפתים היו המנצחים, לא סביר שיקבלו תכתיבים מהמנוצחים. מבחינת בלייז דיאן, היה חשוב שחבריו הסנגלים יתפרסו בריינלנד, כדי להראות שהם שווים לאזרחים צרפתים לבנים. בפגישה עם קלמנסו, מניגן התעקש שאם התרבות הצרפתית היא אוניברסלית באמת, אזי הסנגלים צריכים לצעוד לתוך הריין, לצד שאר הצבא הצרפתי ולא להיות מודרים רק מכיוון שהגרמנים מצאו אותם פוגעניים.
הכוחות "הצבעוניים" בריינלנד היו מגויסים מאלג'יריה, מרוקו, תוניסיה, סנגל, מדגסקר ווייטנאם. בשיאם היו החיילים "הצבעוניים" 14% מכוח הכיבוש הצרפתי באזור ריינלנד.
רקע > תנועות חברתיות

ב־1 באוגוסט 1919 הוקמו בגרמניה קבוצות אזרחים וקבוצת נשים "להגנה על העם באזור הריין", בהקשר לחיילים הסנגלים. קבוצת הנשים הייתה בקשר הדוק מאוד עם אדמונד מורל - ליברל רדיקלי בריטי מוביל, מחסידי הדעה כי חוזה ורסאי היה קשה מדי לגרמניה. חלק גדול מכתבי מורל בנושא התבססו על דיווחים שנמסרו לו על ידי ארגוני הנשים הגרמניות. מורל, פציפיסט וחבר מפלגת העבודה הבריטית, האמין באמת שלגברים שחורים יש מיניות בלתי נשלטת שגרמה להם לרצות לאנוס נשים לבנות. לאורך כל כתביו בנושא טען שאלפי נשים ונערות גרמניות נאנסו על ידי הסנגלים על בסיס יומי. בתגובה לכך, ההיסטוריון האפרו-אמריקני קלרנס לוסנס האשים את מורל בהובלת "אחד הקמפיינים הפוליטיים הגזעניים ביותר שהושקו במחצית הראשונה של המאה העשרים".
בתחילה היו רק מעט תלונות מהצד הגרמני על נוכחותם של הסנגלים בריינלנד. אבל באפריל 1920 כאשר הצרפתים השתמשו בחיילים מרוקאים לכיבוש פרנקפורט, נוצרה בהלה היסטרית נגד השימוש הצרפתי בחיילים "צבעוניים" בגרמניה. סוגיית פריסת הכוחות "הצבעוניים" נדונה לראשונה ברייכסטאג בינואר 1920.
בתחילת אפריל 1920 גרמניה הפרה את תנאי חוזה ורסאי על ידי שליחת הצבא לאזור המפורז של ריינלנד, מה שהביא את הצרפתים כנקמה לכבוש את פרנקפורט ב־6 באפריל 1920. אחת מיחידות הצבא הצרפתי שהיו מעורבות בכיבוש פרנקפורט הייתה פלוגה מרוקאית שירתה לתוך קהל מפגינים. בעמוד הראשון של ה"דיילי הרלד "ב־9 באפריל 1920, פורסם הסיפור על כיבוש פרנקפורט, שנכתב על ידי מורל וכותרתו: "פרנקפורט אדומה בדם חיילי דם צרפתים שמשתמשים במקלעים נגד אזרחים." למחרת התפרסם מאמר נוסף בעמוד הראשון שזכה לכותרת: "זבל שחור באירופה אימה מינית... והיעלמותן של נערות גרמניות צעירות". מורל כתב שצרפת "דוחפת את הפראים השחורים שלה לליבה של גרמניה", ואמר ש"הפראים האפריקאים הפרימיטיביים האלה, נשאי העגבת, הפכו לאימה וטרור". מכיוון שמורל היה אדם מפורסם, מאמריו משכו תשומת לב רבה גם בבריטניה וגם בארצות אחרות. כמו רבים מאנשי שמאל בריטים אחרים, מורל התנגד במרירות לחוזה ורסאי וראה בו חוזה לא צודק, והוא האשים בכך את צרפת המוחלשת.
גזענות בשמאל

נראה כי מורל היה אנטי-גזעני שנלחם למען האפריקאים. עם זאת, צריך להבין שמורל האמין כי אפריקאים היו קרובים לטבע הרבה יותר מאירופאים ואינם עומדים בדרישות החברה התעשייתית המודרנית. הוא האמין כי שחורים הם אנשים עם "רגשות עזים" והיה צורך להגן עליהם מפני "תרבויות מודרניות" שלכאורה הם לא היו מסוגלים להתמודד איתן. אמונותיו אלה מסבירות את הקמפיין שלו נגד מדינת קונגו החופשית, כשניסתה להביא את משמעת העבודה המודרנית לקונגו בראשית המאה העשרים.
מורל האמין באימפריאליזם, אבל לא באימפריאליזם הנצלני האכזרי של חברת קונגו החופשית. הוא כתב שחובתם של הלבנים לשמש "נאמנים" לשחורים ולשמור על "זכויות האדם הבסיסיות" של האפריקנים. במקביל, צריך לקבל את "הטבע הילדותי" של האנשים השחורים שאינם שווים בשום דרך ללבנים.
פרנציסקו ניטי, פוליטיקאי איטלקי ליברלי, שהיה ידוע בקריאותיו ליצירת "ארצות הברית של אירופה", האמין שרק כאשר כל מדינות אירופה יהפכו לאחת, ייפתרו כל הבעיות של אירופה המודרנית. בהקשר זה, ניטי התנגד נחרצות לחוזה ורסאי, אותו כינה "מכשיר הדיכוי" נגד גרמניה, "האומה הכי תרבותית" בעולם. כחלק מביקורתו על ורסאי, כתב ניטי כי הצרפתים הכניסו את "המדינות הנחשלות" ביותר לריינלנד, וכמה מהערים התרבותיות ביותר באירופה היו נתונות ל"אלימות כושית" פיזית ומוסרית.
גזענות מצד ימין

ריי בוורידג', שחקנית אמריקאית גרמנית ושמרנית נלהבת שהייתה בין הדוברים המובילים בנושא, השתמשה ב"אימה שחורה "כקריאה לפולקסגמיינצה ימנית ("קהילת העם"). בוורידג' הייתה ידועה היטב בטענותיה המוגזמות ובסגנון דיבורה שפנה לדעות הקדומות העמוקות ביותר בקהל שלה. היא דיברה לעיתים קרובות על "השחורים חסרי השכל" עם דחפי מין עצומים ותשוקה בלתי מרוסנת "שלכאורה יתקפו נשים לבנות, ולעיתים קרובות גם זקנים ואפילו ילדים".
כחלק מהערעור שלה, בוורידג' דיברה על הצורך לשמור על טוהר הגזע הקולקטיבי של העם הגרמני. הנשים הגרמניות שנושאות את הדור הבא של הגרמנים הם החלק החשוב ביותר בטוהר הגזע. לטעמה של בוורידג', פשעי המין לכאורה נגד נשים גרמניות היו גרועים מספיק, אך חמור מכך שהדבר איים על עצם קיומו של "הגזע" הגרמני.בוורידג' אמרה בנאום כי היטלר יחד עם הגנרל אריך לודנדורף הם "גיבוריה הגרמנים" . בוורידג' מאוחר יותר בשנות השלושים ויתרה על אזרחותה בארצות הברית כדי להיות אזרחית גרמנית, הצטרפה ל- NSDAP והייתה מעריצה ידועה של היטלר".
הסופר קרויצר השתמש בספר "הבושה השחורה" כאמצעי לתקוף את רפובליקת ויימאר שהוצגה כחלשה וחסרת יעילות אל מול האימה השחורה על הריין. הוא קרא לגרמנים לתמוך במנהיג חזק שישלוט כדיקטטור. על עטיפתו של Die Schwarze Schmach מצויר גבר שחור דמוי קוף, לבוש מדי טוראי של הצבא הצרפתי, אוחז באישה לבנה עירומה למחצה עם הבעה ערמומית על פניו. גיבור הרומן שלו הוא הברון פון הירש, אריסטוקרט, גנרל צבא פרוסיה לשעבר, גיבור מלחמה וידידו של הקיסר לשעבר וילהלם השני, המתגורר באחוזתו מחוץ לעיירה ללא שם בריין יחד עם בתו היפה. את הבת רוצים הסנגלים באופן טבעי לאנוס. הירש מתלונן על הקיסר החלש שנרתע ויצא לגלות תוך שהוא משאיר את 70 מיליון נתיניו הנאמנים "בתהום".
בשקפו את דעותיו הלאומניות, הביע קרויצר, בעזרת דמות קצין צרפתי בספר: "הצבא הגרמני הוא המנצח המוסרי במלחמה. רק העליונות המספרית והרעב הכריחו אותו לבסוף לרדת על ברכיו. צרפת כשלעצמה הייתה נכבשת על ידי גרמניה בפחות מארבעה שבועות בלי להיות מסוגלת לבצע כל התנגדות רצינית". כדי להשפיל את הירש, הצרפתים דורשים שיאפשרו להם לפתוח בית זונות בשטח אחוזתו שיופעל על ידי בתו מרלן.
קרויצר השתמש בספר כדרך לחזק תפקידי מגדר מסורתיים, כאשר נשים גרמניות מוצגות כחלשות ופאסיביות, ואינן מסוגלות להגן על עצמן מפני הסנגלים והמרוקאים המשתוללים, ונזקקות לגברים הגרמנים הגבריים" כדי להגן על עצמן. קרויצר קרא לכל הגרמנים לחוש לעזרת חבריהם בריין, לגלות מחדש את"מקור הכוח הלאומי על ידי איחוד כנגד האויב המשותף, ולאפשר לניצוץ העם הגרמני להתפשט.
ברומן מייצגות גופותיהן של נשים גרמניות מילולית וסימבולית את האומה הגרמנית המיוסרת שהותקפה על ידי "פראים" אפריקנים כאשר הגוף הנשי משמש כסמל לטוהר הגזע הגרמני. באופן מובהק, הילדים שנולדו לאמהות גרמניות ולאבות סנגלים נולדו כולם "מנוונים פיזית ומוסרית" ואינם נחשבים לגרמנים. יתרה מזאת, כל הנשים שנאנסות על ידי הסנגלים הפסיקו להיות גרמניות ברגע שנאנסו ומובהר כי אין להם מקום באומה. קרויצ'ר השתמש בספר כדרך לתקוף את הסוציאל-דמוקרטים מכיוון שרק מנהיגי ימין כמו הירש יכולים ללכד את האומה שתאפשר לגרמניה לעמוד מול צרפת.
הספר לא השאיר ספק בכך שהוא שיקף את השקפותיהם של חוגי הימני הקיצוני, שעבורם הגיעה התבוסה כמכה מוחצת ובשבילם הרפובליקה החדשה הייתה תועבה.
תגובה צרפתית

בתגובה לסיפורי "האימה השחורה בריין", פרסמה ממשלת צרפת עלונים שניסו להפריך את הידיעות, במקביל כמה עיתונים צרפתיים במאמרי המערכת האשימו את הגרמנים במעשי גזענות. בשנת 1921 פרסמה ממשלת צרפת עלון "La campagne contre les troupes noires", והגנה על הסנגלים והצביעה על אי הדיוקים במאמרים שנכתבו בנאומיהם של מורל ובוורידג'. כך למשל, הגיבה על הידיעה ש 50,000 סנגלים הוצבו בריין בעוד מספר כל החיילים "הצבעוניים" בריינלנד עמד על מחצית המספר הזה, מתוכם היו רק 4 אלפים סנגלים. העלון ציטט גם מעיתונים גרמניים כמו Sozialistische Republik, Der Christliche Pilger ו- Deutsche pazifistische Monatsschrift, שכולם הביאו סיפורים המעידים על התנהגותם הטובה של הכוחות "הצבעוניים".
בפריז נוסדה הוועדה "Comité d'Assistance aux Troupes Noires" כדי להגן על המוניטין של הסנגלים. רופאי הצבא הצרפתי פרסמו נתונים סטטיסטיים שהראו כי לא היה שיעור גבוה באופן חריג במחלות בקרב הסנגלים, והטענה הגרמנית כי האפריקאים הביאו את מחלת שינה לריינלנד היא שקרית מכיוון שאף אחד מהסנגלים שהוצבו בריינלנד לא סבל ממחלת שינה.
במקביל פרסמו בעיתונים הצרפתים מכתבי אהבה בין נשים גרמניות לחבריהן הסנגלים בניסיון להראות שהסנגלים לא היו בורים חסרי השכלה שמתכוונים לאנוס נשים לבנות כטענת הממשלה הגרמנית. ההיסטוריונית האמריקני ג'וליה רוז כתבה על הוויכוח שהדעות נחצו על פני קווים אידאולוגיים.
העמדות בארצות הברית

המאמצים הצרפתים להגן על עמדתם היו לשווא. בלילה של ה-28 בפברואר 1921 נערכה עצרת מחאה בה השתתפו 12,000 איש במדיסון סקוור גארדן בעיר ניו יורק, שם הואשמה צרפת בגין "האימה השחורה על הריין". נציג רפובליקני, פרדריק א' בריטן, פרסם החלטה המגנה את צרפת וכינה את הסנגלים "אכזריים לנשים". הפמיניסטית האמריקאית הרייט קונור בראון, במכתב למחלקת המדינה שנכתב בראשית שנת 1921, האשימה את החיילים הסנגלים באונס, ניסיונות לאונס, ואילצה גורמים רשמיים גרמנים בריינלנד לפתוח בתי זונות לטובתם. הליגה הבינלאומית לנשים לשלום ולחופש פרסמה הצהרה המגנה את "האימה השחורה על הריין" עליה חתמו כל 25 חבריה הלבנים בוועד המרכזי, והיחידה שסירבה לחתום הייתה האפרו-אמריקנית הבודדת בוועדה המרכזית, מרי טרל, שסירבה לחתום על הצהרה שהיא תוצאה ישירה של דעות קדומות גזעניות.
כתבי-עת ליברליים אמריקאים כמו "ניישן" ו"ניו רפובליקן", פרסמו כמה מאמרים המתייחסים לטענות "האימה השחורה על הריין ", והראו כי היו מעט מקרים של אונס מצד החיילים הסנגלים. הניו יורק טיימס במאמר ב־25 ביוני 1921 הטיל ספק באמיתות הידיעות על הנעשה בריין.
ראו גם

רדיפת שחורים בגרמניה הנאצית
איתמר צייד החלומות

| --- | --- |

 מידע כללי
 איורים:  אורה איל
 סוגה:  ילדים
 הוצאה
 הוצאה:  עם עובד
 תאריך הוצאה:  1990 
 סדרה
 סדרת ספרים:  סיפורי איתמר
 קישורים חיצוניים
 הספרייה הלאומית:  001752756, 001109888
 
איתמר צייד החלומות הוא ספר ילדים מאת דויד גרוסמן שראה אור בהוצאת עם עובד בשנת 1990. הספר הוא חלק מסדרת "סיפורי איתמר" המספרים על ילד ג'ינג'י בעל אותו השם.
הספר שימש כאחד משלושת הסיפורים בסרט "איתמר מטייל על קירות" ועובד גם למשחק מחשב של קומפדיה.
עלילה

הספר מתאר את איתמר שסובל מסיוטים על שד כחול. השד מפחיד את איתמר מאוד והוא אינו מסוגל עוד להמשיך ולחלום עליו. בעצת אביו איתמר בונה מלכודת ולוכד את השד, ומגלה כי השד קטן מאוד ושמו הוא "תמראי" (אנגרמה של "איתמר"). השד, שנבוך ליפול ב"מלכודת הטיפשית" שהוצבה לו, הבטיח לאיתמר שבחלומותיו יראה לו כל פעם רק חלק קטן מגופו כדי שיתרגל. למחרת בבוקר התגלו על האוהל כתמים כחולים שכנראה שייכים לשד.
משחק המחשב

לאור הצלחת הספר, פיתחה חברת משחקי המחשב הישראלית, קומפדיה, משחק מחשב בעל שם זהה. המשחק יועד לגילאי 4-8 ומתבסס על עלילת הספר באמצעות משחקונים, שמלווים בקטעי אנימציה בין משחק אחד לשני.
אירינה מיכאילובנה בלדינה

אירינה מיכאילובנה בלדינה (ברוסית: Ири́на Миха́йловна Ба́лдина; ‏ 18 במאי 1922 – 15 בינואר 2009) הייתה ציירת רוסית סובייטית שחיה ופעלה בלנינגרד, הייתה חברה באיגוד האמנים של סנט פטרבורג ובאיחוד האמנים בסנט פטרבורג. של אמני הפדרציה הרוסית, ונחשבת כנציגת אסכולת לנינגרד לציור.
ביוגרפיה

אירינה מיכאילובנה בלדינה נולדה ב-18 במאי 1922 במוסקבה. בשנים 1940–1941 למדה במכון מוסקבה לאמנויות שימושיות ודקורטיביות. בשנת 1945 לאחר המלחמה התקבלה למחלקה לציור של מכון רפין לאמנויות בלנינגרד, שם למדה עם אלכסנדר דבלר, בוריס פוגל, אלכסנדר סגל.
בשנת 1947 היא נישאה לאלכסיי אריומין (1919–1998), שהפך לצייר רוסי ידוע, אמן העם של הפדרציה הרוסית. ב-1948 נולדה לה בת, נטליה, שלימים סיימה גם את לימודיה באקדמיה לאמנויות יפות בלנינגרד והפכה לציירת.
בשנת 1952 סיימה בלדינה את לימודיה במכון איליה רפין בסדנת מיכאיל בובישוב. עבודת הסיום שלה הייתה בעיצובי התלבושות לסרט של אלכסנדר דובז'נקו "אדמה בפריחה".
מאז 1951 בלדינה הציגה קבוע בתערוכות אמנות בלנינגרד. שם הציגה את עבודותיה יחד עם יצירות של המאסטרים המובילים באמנויות היפות של לנינגרד. היא עבדה בעיקר כציירת בנושאי דיוקן, נוף וטבע דומם. בשנת 1957 היא התקבלה לאיגוד האמנים הסובייטיים של לנינגרד.
בשנות ה-1960–1980 הנושא המרכזי של עבודתה היה הטבע ועמי אזור אגם אונגה. היא ציירה ציורים ורישומים מהחיים כמו "הדרך לאויאש", "בקתות קיץ" (שניהם 1954), "ערב" (1956), "פעמוני פרחים", "לילך" (שניהם 1957), "נטשה", " "אישה אוזבקית", " אחות" ( 1962)", "דיוקן של ספירובה - אמה של גיבורת סטלינגרד נטשה קוצ'ויבסקוי" (1980), "מספרת עממית מקרליה אירינה אנדרייבנה פדוסוב" (1990), ואחרים.
סגנונה מאופיין בציור רחב, שהועצם עם השנים באפקט דקורטיבי. היא השתמשה במיומנות בטכניקות של ציור באוויר פתוח, והעבירה בעדינות מגוון גוונים של מצב רוח ויחסי צבע בטבע הצפוני.
אירינה מיכאילובנה בלדינה נפטרה ב-15 בינואר 2009 בסנט פטרסבורג בשנת השמונים ושבע לחייה.
ציורים של אירינה בלדינה שוכנים במוזיאונים לאמנות ובאוספים פרטיים ברוסיה, צרפת, פינלנד, ארצות הברית, יפן, גרמניה, אנגליה ומדינות אחרות.
הערות שוליים

↑  Справочник членов Ленинградской организации Союза художников РСФСР. Л., Художник РСФСР, 1987. С.10.
↑  Sergei V. Ivanov. Unknown Socialist Realism. The Leningrad School. Saint Petersburg, NP-Print Edition, 2007. P.357, 389, 390, 392-394, 396-400, 402, 404-407.
↑  Anniversary Directory graduates of Saint Petersburg State Academic Institute of Painting, Sculpture, and Architecture named after Ilya Repin, Russian Academy of Arts. 1915 - 2005. - Saint Petersburg, Pervotsvet Publishing House, 2007. P.67.
1 2  "Ленинградский художник Балдина Ирина Михайловна (artist Baldina Irina Mikhailovna)". Socialist Realism. Kiev club of collectors.
↑  Весенняя выставка произведений ленинградских художников 1955 года. Каталог. Л., ЛОСХ, 1956. С.8.
↑  Осенняя выставка произведений ленинградских художников. 1956 года. Каталог. Л., Ленинградский художник, 1958. С.6.
↑  1917 — 1957. Выставка произведений ленинградских художников. Каталог. Л., Ленинградский художник, 1958. С.9.
↑  Изобразительное искусство Ленинграда. Каталог выставки. Л., Художник РСФСР, 1976. С.14.
↑  Осенняя выставка произведений ленинградских художников 1962 года. Каталог. Л., Художник РСФСР, 1962. С.8.

^
↑  Зональная выставка произведений ленинградских художников 1980 года. Каталог. Л., Художник РСФСР, 1983. С.10.
אללה אכבר (המנון)

ערך זה עוסק בהמנון לוב לשעבר. אם התכוונתם למונח המוסלמי "אללה אכבר", ראו .
| --- | --- |
 מדינה:  לוב (1977-2011) לוב
 שפה:  ערבית
 מילים:  עבדאללה שמס א-דין
 לחן:  מחמוד א-שריף
 תאריך מעמד רשמי:  1969
 תאריך ביטול מעמד רשמי:  2011
 
אללה אכבר או בתרגום לעברית אלוהים הוא הגדול מכל(בערבית: الله اكبر) היה ההמנון הלאומי של לוב.  מאז נפילת משטרו של מועמר קדאפי ב-2011 ההמנון הוחלף בהמנון "לוב, לוב, לוב".
רקע

במקור היה ההמנון, שנכתב על ידי עבדאללה שמס א-דין והולחן על ידי מחמוד א-שריף, שיר לכת מצרי אשר נהיה פופולרי במצרים וסוריה בזמן מלחמת סיני בשנת 1956. השיר אומץ ב-1 בספטמבר 1969, על ידי שליט לוב, מועמר קדאפי, כהמנון הרשמי של לוב, בתקווה לאחד את העולם הערבי.
מילות השיר

| ערבית | תעתיק עברי | תרגום לעברית |
| --- | --- | --- |
| الله أكبر الله أكبر  الله أكبر فوق كيد المعتدي  والله للمظلوم خير مؤيد  أنا باليقين وبالسلاح سأفتدي  بلدي ونور الحق يسطع في يدي  قولوا معي قولوا معي  الله الله الله أكبر  الله فوق المعتدي    يا هذه الدنيا أطِّلي واسمعي  جيش الأعادي جاء يبغي مصرعي  بالحق سوف أرده وبمدفعي  فإذا فنيت فسوف أفنيه معي  قولوا معي قولوا معي  الله الله الله أكبر  الله فوق المعتدي    قولوا معى الويل للمستعمر  والله فوق الغادر المتكبر  الله أكبر يا بلادى كبري  وخذى بناصية المغير ودمري  قولوا معى قولوا معي  الله الله الله أكبر  الله فوق المعتدي. |  אַללַּהֻ אַכְּבַּר אַללַּהֻ אַכְּבַּר  אַללַּהֻ אַכְּבַּר פַוּקַ כַּיְדִ (א)לְמֻעְתַדִי  וַאללַּה לִלְמַטְ'לוּםִ חַ'יְרֻ מֻאַיִּדִ  אַנַא בִּ(א)לְיַקִיןִ וַּבִּ(אל)סִּלַאחִ סַאַפְתַדִי  בַּלַדִי וַּנוּרֻ (א)לְחַקִּ יַסְטַעֻ פִי יַדִי  קוּלוּא מַעִי קוּלוּא מַעִי  אַללַּה אַללַּה אַללַּהֻ אַכְּבַּר  אַללַּהֻ פַוּקַ (א)לְמֻעְתַדִי    יַא הַאדִ'הִ (אל)דֻּנְיַא אַטִלִּי וַאסְמַעִי  גַ'יְשֻׁ (א)לְאַעַאדִי גַ'אאַ יַבְּעִ'י מַצְרַעִי  בִּ(א)לְחַקִּ סַוּףַ אַרֻדֻּהֻ וַּבִּמִדְפַעִי  פַאִדַ'א פַנַיְתֻ פַסַוּףַ אֻפְנִיהִ מַעִי  קוּלוּא מַעִי קוּלוּא מַעִי  אַללַּה אַללַּה אַללַּהֻ אַכְּבַּר  אַללַּהֻ פַוּקַ (א)לְמֻעְתַדִי    קוּלוּא מַעִי (א)לְוַּיְלֻ לִלְמֻסְתַעְמִרִ  וּאללַּהֻ פַוּקַ (א)לְעַ'אדִרִ (א)לְמֻתַכַּבִּרִ  אַללַּהֻ אַכְּבַּר יַא בִּלַאדִי כַּבִּרִי  וַּחֻ'דִ'י בִּנַאצִיַתִ (א)לְמֻעִ'ירִ וּדַמִּרִי  קוּלוּא מַעִי קוּלוּא מַעִי  אַללַּה אַללַּה אַללַּהֻ אַכְּבַּר  אַללַּהֻ פַוּקַ (א)לְמֻעְתַדִי | אללה הוא הגדול מכול, אללה הוא הגדול מכול  אללה הוא הגדול מכול מעל תחבולות התוקפן  אללה לעשוק הוא התומך הטוב ביותר  בוודאות ובנשק אגן  על ארצי ואור האמת יזרח בידי  אמרו יחד איתי, אמרו יחד איתי  אללה, אללה, אללה הוא הגדול מכול  אללה מעל התוקפן    הו עולם, הבט ושמע  צבא האויבים בא לרצות את מותי  באמת אהדוף אותו ובתותחי  ואם אכחד, אכחיד אותו איתי  אמרו יחד איתי, אמרו יחד איתי  אללה, אללה, אללה הוא הגדול מכול  אללה מעל התוקפן    אמרו יחד איתי, אוי לכובש  ואללה מעל הבוגד המתנשא  אללה הוא הגדול מכול, הו ארצי הגדולה  אחזי בבלורית של מעורר הקנאה והרסי  אמרו יחד איתי, אמרו יחד איתי  אללה, אללה, אללה הוא הגדול מכול  אללה מעל התוקפן |
ראו גם

דגל לוב
סמל לוב
המנון לוב
אם אין אני לי מי לי

אם אין אני לי מי לי הוא פתגם עברי מתקופת התנאים. מקורו בדברי הלל הזקן במשנה, מסכת אבות, פרק א', משנה י"ד: ”הוא היה אומר אם אין אני לי מי לי וכשאני לעצמי מה אני ואם לא עכשיו אימתי.”
המשמעות השגורה בשימוש בפתגם זה היא שמוטלת על האדם אחריות אישית לתפקודיו, והוא לעולם אינו יוצא ידי חובתו. מאידך, המשך המשנה מלמד שגם כאשר האדם נקט פעולה יכולתו מוגבלת והוא תלוי בעזרת הקב"ה, וכדברי המלבי"ם:
לא תסמוך על עזר אחרים, רק על עזר האלהי אשר ילוה אליך, על דרך אם אין אני לי מי לי וכשאני לעצמי מה אני.
הדברים מתקשרים לעקרון הבחירה החופשית ביהדות.
כך מפרש את הדברים רבי מנחם המאירי: ”הוא היה אומר אם אין אני לי מי לי, כלומר: אם אני בעצמי איני מעורר נפשי למעלות, מי ישתדל בעדי להטיב אורחותי, והרי הבחירה בידי ואין עלי מכריע ומונע במעשי אלא הכל בידי, אם ארצה להיות מלאכתי בחק הנפש ושלמותה, אם בצרכי גופי לבד.”
מלבד פירושים רבים זכתה משנה זו גם ללחנים רבים, בהם לחנו של חיים בנט ("הנה אנכי"), שני לחנים של מרדכי בן-דוד ("אני מאמין" ו"כולם אהובים") ולחנו של אודי דוידי ("רוחות טובות").
ההרחבה באבות דרבי נתן

באבות דרבי נתן מורחב הרעיון שבמשפט קצר זה:
”
אם אין אני לי מי לי, אם לא זכיתי אני לעצמי בעולם הזה, מי יזכה לי לחיי העולם הבא? אבא אין לי. אמא אין לי. אח אין לי. אברהם אבינו אינו יכול לפדות את ישמעאל. אבינו יצחק אינו יכול לפדות את עשו. ואפילו אם נותנים הם את ממונם אינם יכולים לפדות את עצמם, שנאמר ויקר פדיון נפשם. יקרה היא הנפש הזו שכל מי שהוא חוטא בה אין לו תשלומים. אין לי אלא אבות לבנים, אחים לאחים מנין, אבינו יצחק אינו יכול לפדות את ישמעאל. אבינו יעקב אינו יכול לפדות את עשו, שנאמר אח לא פדה יפדה איש
”
הערות שוליים

↑  מלבי"ם שמואל א פרק י.
↑  אבות דרבי נתן נוסחא ב פרק כז
↑  ספר תהלים, פרק מ"ט, פסוק ט'.
↑  ספר תהלים, פרק מ"ט, פסוק ח'.
אלגברה בוליאנית

אלגברה בוליאנית היא התחום המתמטי העוסק במבנים האלגבריים הקרויים "אלגברה בוליאנית", ובנושאים הקשורים לכך. אחד היישומים המוכרים של התחום הוא בלוגיקה בוליאנית. אלגברה בוליאנית מיושמת גם בתורת הקבוצות ואף באלקטרוניקה.
אלגברה בוליאנית קרויה על-שמו של המתמטיקאי האנגלי ג'ורג' בול (1815–1864), שבשנת 1854 תיאר מערכת אלגברית לוגית במאמרו The Laws of Thought. תחום האלגברה הבוליאנית נולד בשנות ה-60 של המאה ה-19 במספר מאמרים שפרסמו ויליאם ג'בונס וצ'ארלס פאריס. ב-1890 הגדיר לראשונה ארנסט שרודר את המושגים אלגברה בוליאנית וסריג דיסטריבוטיבי במאמרו Vorlesungen.
החיבור המקיף הראשון בנוגע לאלגבראות בוליאניות שנכתב באנגלית הוא Universal Algebra שנכתב ב-1898 על ידי אלפרד נורת' וייטהד. ההתייחסות לאלגבראות בוליאניות כמבנה אלגברי במובן האקסיומטי המודרני החלה ב-1904 במאמר של אדוארד ורמיל האנטינגטון. עבודות חשובות נוספות בתחום בוצעו על ידי מרשל סטון בשנות ה-30 של המאה ה-20, וכן במאמרו של גארט בירקהוף Lattice Theory משנות ה-40 של המאה ה-20.
בשנות ה-60 של המאה ה-20 השתמשו פול כהן, דנה סקוט ואחרים בכלים של אלגבראות בוליאניות על מנת להוכיח תוצאות עמוקות בתחום הלוגיקה ובתורת הקבוצות האקסיומטית, בעיקר בתחום הכפייה.
ראו גם

אלגברה בוליאנית (מבנה אלגברי)
פעולה בוליאנית
| אלגברה מופשטת |
| --- | --- | --- |
| ענפים | אלגברה ליניארית • אלגברה בוליאנית • אלגברה דיפרנציאלית • אלגברה הומולוגית • גאומטריה אלגברית • טופולוגיה אלגברית • תורת גלואה • תורת החבורות • תורת החוגים • תורת המספרים האלגברית • תורת הקטגוריות • תורת השדות |  |
| מבנים אלגבריים | מאגמה • חבורה למחצה • מונואיד • חבורה • חבורה אַבּלִית • חוג • תחום שלמות • שדה • מודול • מרחב וקטורי • אלגברה (מבנה אלגברי) • אלגברת לי • אלגברת הקווטרניונים של המילטון • אלגברה לא אסוציאטיבית |  |
| מושגי יסוד | הומומורפיזם • משפטי האיזומורפיזם • תת-חבורה נורמלית • אידיאל • לוקליזציה • מכפלה טנזורית • הצגה ליניארית |  |
אירוויזיון 1999

| --- | --- |

 מספר התחרות:  44
 גמר:  29 במאי 1999 
 מנחים:  יגאל רביד, סיגל שחמון, דפנה דקל
 רשת השידור המפיקה:  ישראל רשות השידור
 מיקום האירוע:  ישראל בנייני האומה, ירושלים, ישראל
 השיר הזוכה:  שוודיה שוודיה – "Take Me to Your Heaven"
 שיטת הניקוד:  כל מדינה מחלקת 1–8, 10 ו-12 נקודות ל-10 השירים האהובים עליה
 מספר משתתפות:  23
 מדינות שחוזרות לאחר פרישה:  ליטא ליטא  אוסטריה אוסטריה  דנמרק דנמרק  בוסניה והרצגובינה בוסניה והרצגובינה  איסלנד איסלנד
 מדינות שפרשו מהתחרות:  פינלנד פינלנד  רומניה רומניה  יוון יוון  מקדוניה מקדוניה  שווייץ שווייץ  הונגריה הונגריה  סלובקיה סלובקיה
 סיימו עם 0 נקודות:  אין
 המדינות המשתתפות
 
   המדינות המשתתפות   מדינות שהשתתפו בעבר, אך לא בשנה זו
 → אירוויזיון 1998 אירוויזיון 2000 ← 
 
אירוויזיון 1999, תחרות הזמר האירופית ה-44 במספר, נערכה ב-29 במאי 1999 בבנייני האומה שבירושלים לאחר זכייתה של דנה אינטרנשיונל באירוויזיון 1998 בברמינגהאם עם השיר "דיווה", שהיה ללהיט בכל רחבי אירופה.
שיטת הניקוד הייתה זהה לשיטה בשנה הקודמת, שיטת Televoting, למעט טורקיה, בוסניה והרצגובינה, אירלנד וליטא שבהן פעל צוות שיפוט. כל אחת מרשתות השידור המשתתפות, למעט אלה של טורקיה ובוסניה הרצגובינה, פתחה קו טלפון מיוחד שבאמצעותו הצביעו תושבי המדינה לשיר המועדף עליהם. אסור היה לתושבי מדינה להצביע לשיר שייצג אותה, ואי אפשר היה לעקוף את האיסור באמצעות חיוג לקו של מדינה אחרת דרך מרכזייה בינלאומית. לאחר איסוף ההצבעות הטלפוניות דירגה כל מדינה את השירים, ונתנה נקודות לעשרת השירים הראשונים באופן הבא: 12 נקודות למקום הראשון, 10 למקום השני, 8 למקום השלישי, 1–7 נקודות ליתר המקומות בדירוג.
בפעם הראשונה בתולדות התחרות, אישר איגוד השידור האירופי לרשות השידור לוותר על ליווי הזמרים על ידי תזמורת חיה באולם, ובלבד שאף אחת מתחנות השידור המשתתפות לא תביע התנגדות לכך. רשות השידור קיבלה את הסכמתן של יתר המשתתפות לוויתור על התזמורת והדבר שימש תקדים לתחרויות הבאות, כך שמ-1999 ואילך לא היה עוד ליווי של תזמורת בתחרויות האירוויזיון. במקום התזמורת, כל מדינה דאגה ל"פלייבק" שהכין כל זמר מראש, כאשר על פי הכללים החדשים על הפלייבק להיות אינסטרומנטלי לחלוטין, ללא קולות אנושיים.
הזוכים

למקום הראשון הגיעה הזמרת שרלוט נילסן משוודיה עם השיר "Take Me to Your Heaven" ("קח אותי לגן העדן שלך") אחרי קרב צמוד עם סלמה מאיסלנד בשיר "All Out Of Luck" ("נגמר לי המזל"). למקום השלישי הגיעה גרמניה בשירה "Reise Nach Jerusalem" ("מסע לירושלים"), שהושר בגרמנית, טורקית ואנגלית, ואת המשפט האחרון בשיר בחרו חברי הלהקה "סורפריז" לשיר בעברית, "שלום על העולם מירושלים". השיר קיבל אף 12 נקודות מישראל.
למקום הרביעי הגיעה קרואטיה עם השיר "מריה מגדלנה" של הזמרת דוריס דראגוביץ', על אף שנקנסה בהורדת נקודות על כך שב"פלייבק" שלה היו קולות ווקאליים. הייתה זאת השתתפות שנייה לדראגוביץ' באירוויזיון, לאחר שכבר ייצגה את יוגוסלביה באירוויזיון 1986 וזכתה במקום ה-11.
ישראל, שכאמור זכתה שנה קודם לכן באירוויזיון, סיימה במקום החמישי בייצוגה של להקת הבנים עדן עם השיר "יום הולדת". אחד מחברי הלהקה, אדי בטלר, ייצג את ישראל גם באירוויזיון 2006.
השידור

בפעם הראשונה והיחידה בתחרות האירוויזיון (עד לאירוויזיון 2010), הנחו את התחרות שלושה מנחים: יגאל רביד, סיגל שחמון ודפנה דקל, שהתחרתה באירוויזיון 1992. השידור החל עם פתיח אנימציה ממוחשבת, ״מברמינגהאם לירושלים״, שבו הוצג מסע דרך מדינות אירופה השונות עד לעיר העתיקה בירושלים עם הכותרת ״אירוויזיון 99 ירושלים״. הפתיח נוצר על ידי סטודיו ״Gravity״.
בין השירים הוצגו קטעי אנימציה של יוסי אבולעפיה שהתבססו על סיפורי התנ"ך, משולבים במערכונים קצרים מצולמים ללא-מילים שצולמו במקומות שונים בישראל. בהפסקה במחצית המופע (שנועדה לשידור פרסומות בחלק מהתחנות) הופיעו דפנה דקל וסיגל שחמון בביצוע גרסה מעורבת עברית-אנגלית של השיר "לחיים" מתוך המחזמר "כנר על הגג". במופע הביניים, בזמן קבלת ההצבעות הטלפוניות במדינות המשתתפות, הוצג המופע "דרור יקרא" (שהוקלט מראש), ובו שרה דנה אינטרנשיונל קטע מהפיוט, ואת השיר "Free" ("חופשי") של סטיבי וונדר, בליווי להקת רקדנים, המופע צולם בבריכת הסולטן על רקע חומות העיר העתיקה המוארות ומגדל דוד בירושלים.
בישראל, שידור התחרות בערוץ הראשון זכה לרייטינג של 49.0% ו-1,283,000 צופים.
ההצבעה

לאורך רוב שלבי ההצבעה, הסתמן קרב צמוד בין איסלנד לשוודיה. עם זאת, ההכרעה בתחרות ניכרה עוד לפני שההצבעה הסתיימה. כשעלה דובר הצוות האחרון, האסטוני, לשידור זכייתה של שוודיה כבר הייתה מובטחת.